คันแสบๆร้อนๆที่ผิวหนังก้นและขาข้างซ้ายค่ะไม่มีผื่นแดงหรืออะไรขึ้นนะคะอยากทราบว่สเป็นอะไรและควรไปหาไหมคะ
สวัสดีค่ะ อาการแสบร้อนที่ผิวหนังและก้นและต้นขาดังกล่าวมานั้น อาจจะเกิดจาก การมีปลายเส้นประสาทอักเสบจากการถูกกดทับนานๆ การขาดวิตามินบี หรือการโดนกระทบกระแทกแรงๆ สาเหตุอื่นๆเช่น มีการรับความรู้สึกผิดปกติ ทำให้แสบร้อนขึ้นมาเองโดยไม่มีตัวกระตุ้น ผิวแห้งลอกมาก การมีผื่นผิวหนังอักเสบ หรือเป็นอาการนำก่อนจะมีตุ่มงูสวัดเกิดขึ้นเบื้องต้นควรพักการใช้งาน งดการกดทับนานๆที่บริเวณดังกล่าว ฝึกยืดเหยียดกล้ามเนื้อบ่อยๆ ไม่นั่งท่าใดท่าหนึ่งนานๆหากปรับพฤติกรรมแล้วไม่ดีขึ้น ควรไปพบแพทย์ อาจพบแพทย์ทั่วไปเพื่อคัดกรองอาการเบื้องต้นก่อนว่าเข้าได้กับกลุ่มโรคใด แพทย์จะส่งพบแพทย์เฉพาะทางหากเกินกำลังในการรักษา หรือรักษาแล้วไม่ตอบสนองต่อไป